Komission asetus (EY) N:o 1577/98, annettu 22 päivänä heinäkuuta 1998, siirtymäkauden toimenpiteistä perusalojen hallinnoimiseksi Saksan uusissa osavaltioissa ja asetuksen (EY) N:o 1763/96 kumoamisesta



Virallinen lehti nro L 206 , 23/07/1998 s. 0017 - 0018



KOMISSION ASETUS (EY) N:o 1577/98, annettu 22 päivänä heinäkuuta 1998, siirtymäkauden toimenpiteistä perusalojen hallinnoimiseksi Saksan uusissa osavaltioissa ja asetuksen (EY) N:o 1763/96 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 2309/97 (2), ja erityisesti sen 16 artiklan, sekä katsoo, että asetuksen (ETY) N:o 1765/92 2 artiklan 6 kohdassa edellytetään viljelijää kohti hyväksytyn peltoalan vähentämistä sekä peltojen ylimääräisen osuuden korvauksetonta kesannointia silloin, kun viljelijöiden tukihakemukset ylittävät alueellisen perusviljelyalan, Saksan uusissa osavaltioissa tapahtunut siirtyminen yhdistymistä edeltäneestä suunnitelmataloudesta markkinatalouteen tapahtui käytännöllisesti katsoen ilman siirtymäkautta; tämän vuoksi uudistuksen soveltaminen osui hetkeen, jolloin uusien osavaltioiden maataloustuotannon rakenteet olivat täyden muutoksen kohteena; perinteisten markkinoiden menetys Itä-Euroopan maissa on aiheuttanut huomattavan ja ennakoimattoman kotieläintuotannon laskun ajankohtana, jolloin asetus (ETY) N:o 1765/92 hyväksyttiin, ja sen vuoksi myös sellaisten peltoalojen vähentymisen, joita aikaisemmin käytettiin rehuviljelyyn, tässä tilanteessa on löydetty ratkaisu, jolla pyritään välttämään se, että nykyisen lainsäädännön vaatimukset aiheuttaisivat maatalousalan uudelleenjärjestelyn epäonnistumisen uusissa osavaltioissa mutta lisäämättä kuitenkaan lopullisesti perusalaa, joka on peltokasvien viljelyn uudistuksessa avaintekijä; tämä ratkaisu on siirtymäkauden toimi, jolla perusalaa väliaikaisesti laajennetaan neljässä vaiheessa markkinointivuodesta 1993/94 alkaen siten, että lisäyksen määrä alenee jokaisessa vaiheessa; näistä siirtymäkauden toimista on säädetty komission asetuksessa (EY) N:o 1763/96 (3), asetuksen (EY) N:o 1763/96 hyväksymiseen johtaneet syyt ovat edelleen olemassa; tämän vuoksi siirtymäkauden pidennys on perusteltua, selkeyden vuoksi asetus (EY) N:o 1763/96 olisi korvattava markkinointivuodesta 1998/99 alkaen, ja tässä asetuksessa säädetyt toimenpiteet ovat viljan, rasvan ja kuivarehun yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1765/92 (4) 2 artiklan 6 kohtaa sovellettaessa komission asetuksessa (EY) N:o 1098/94 vahvistettua perusalaa lisätään väliaikaisesti Saksan uusien osavaltioiden osalta liitteessä esitetyn mukaisesti. 2 artikla 1. Markkinointivuosiksi 2000/01, 2001/02, 2002/03 ja 2003/04, milloin asetuksessa (EY) N:o 1098/94 säädetty perusala ylitetään tämän asetuksen liitteessä mainituissa rajoissa, korvaukseen oikeutettua alaa vähennetään viljelijäkohtaisesti markkinointivuoden ajan suhteessa ylitykseen 10, 20, 30 ja 40 prosentilla markkinointivuodesta riippuen. 2. Edellä 1 kohdassa säädetty vähennys lisätään 1 artiklan mukaisesta perusalan ylityksestä johtuvaan mahdollisesti tehtävään vähennykseen. 3 artikla Kumotaan asetus (EY) N:o 1763/96 1 päivästä heinäkuuta 1998. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1998/99 lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1998. Komission puolesta Franz FISCHLER Komission jäsen (1) EYVL L 181, 1.7.1992, s. 12 (2) EYVL L 321, 22.11.1997, s. 3 (3) EYVL L 231, 12.9.1996, s. 8 (4) EYVL L 121, 12.5.1994, s. 12 LIITE >TAULUKON PAIKKA>